Дывідэндаў ад названага праекта для бібліятэчнай супольнасці нямала. Па-першае, гэта новыя формы кантактаў з мясцовымі структурамі райвыканкамаў, неацэнны вопыт па падтрымцы сваіх пачынанняў. Па-другое, гэта рэзананс, які атрымліваюць мерапрыемствы. Яны прыцягваюць увагу сродкаў масавай інфармацыі як мясцовых, так і рэспубліканскіх. Прычым справа нават не ў колькасці публікацый і відэасюжэтаў, а ў іх танальнасці. “Калі вы думалі, што бібліятэкары — гэта людзі, якія вядуць ціхі і аседлы лад жыцця, то вы моцна памыляліся”, — нарэшце гэтыя словы сказалі журналісты, а не самі бібліятэкары. Па-трэцяе, гэта новыя прафесійныя кантакты, якія з’яўляюцца падмуркам далейшага супрацоўніцтва.